Kanne 18.5.2022 – Pumpyansky v. neuvosto
(asia T-291/22)
Oikeudenkäyntikieli: ranska
Asianosaiset
Kantaja: Alexander Dmitrievich Pumpyansky (Geneve, Sveitsi) (edustajat: asianajajat T. Bontinck, A. Guillerme ja L. Burguin)
Vastaaja: Euroopan unionin neuvosto
Vaatimukset
Kantaja vaatii unionin yleistä tuomioistuinta
kumoamaan 9.3.2022 tehdyn neuvoston päätöksen (YUTP) 2022/3971 siltä osin kuin kyseisen päätöksen liitteessä kantaja merkitään luetteloon nro:lla 719
kumoamaan 9.3.2022 annetun neuvoston täytäntöönpanoasetuksen (EU) 2022/3961 siltä osin kuin kyseisen asetuksen liitteessä I kantaja merkitään luetteloon nro:lla 719
velvoittamaan neuvoston maksamaan alustavasti 100 000 euron suuruisen summan korvauksena kantajan kärsimästä aineettomasta vahingosta
velvoittamaan neuvoston korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa neljään kanneperusteeseen.
Ensimmäinen kanneperuste, joka perustuu tehokasta oikeussuojaa koskevan oikeuden loukkaamiseen ja hallinnon perusteluvelvollisuuden laiminlyöntiin.
Toinen kanneperuste, joka perustuu ilmeiseen arviointivirheeseen neuvoston esittämien perusteiden osalta.
Kolmas kanneperuste, joka perustuu suhteellisuusperiaatteen ja perusoikeuksien loukkaamiseen kantajaan kohdistuvien rajoittavien toimenpiteiden käyttöönoton ja sen, että hänen Euroopan unionin perusoikeuskirjassa turvattuihin perusoikeuksiinsa on puututtu perusteettomasti, osalta.
Neljäs kanneperuste, joka koskee yhdenvertaisen kohtelun ja oikeusvarmuuden periaatteiden loukkaamista rajoittavien toimenpiteiden kohteena olevien henkilöiden luettelossa oleviin henkilöihin ”yhteydessä olevia” henkilöitä koskevan kriteerin soveltamisen osalta.
____________
1 Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 9.3.2022 annettu neuvoston päätös (YUTP) 2022/397 (EUVL 2022, L 80, s. 31).
1 Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 9.3.2022 annettu neuvoston täytäntöönpanoasetus (EU) 2022/396 (EUVL 2022, L 80, s. 1).